Document ID: 31999R1749

KOMISSION ASETUS (EY) N:o 1749/1999,
annettu 23 päivänä heinäkuuta 1999,
yhdenmukaistettujen kuluttajahintaindeksien alaindekseistä annetun asetuksen (EY) N:o 2214/96 muuttamisesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhdenmukaistetuista kuluttajahintaindekseistä 23 päivänä lokakuuta 1995 annetun neuvoston asetuksen (EY) N:o 2494/95(1),
on kuullut Euroopan keskuspankkia(2), sekä katsoo, että
1) asetuksen (EY) N:o 2494/95 5 artiklan 1 kohdan b alakohdan mukaan kunkin jäsenvaltion on laadittava yhdenmukaistettu kuluttajahintaindeksi (YKHI),
2) komission asetuksella (EY) N:o 2214/96(3) määritetään Coicop/YKHI-luokitukseen (yksityisen kulutuksen käyttötarkoituksen mukainen luokitus YKHI:ien tarpeisiin mukautettuna) perustuvat YKHI:n alaindeksit,
3) lokakuussa 1998 laaditun Coicop-luokituksen ja komission asetuksessa (EY) N:o 1749/96(4), sellaisena kuin se on viimeksi muutettuna neuvoston asetuksilla (EY) N:o 1687/98(5) ja (EY) N:o 1688/98(6), määritellyn Coicop/YKHI-luokituksen mukaisia YKHI:n alaindeksejä on tarpeen mukauttaa, ja
4) tässä asetuksessa säädetyt toimenpiteet ovat neuvoston päätöksellä 89/382/ETY, Euratom(7) perustetun tilasto-ohjelmakomitean (TOK) antaman lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2214/96 liitteet I ja II tämän asetuksen liitteillä I ja II.
2 artikla
Jäsenvaltioiden on muutettava tiedonkeruun ja tietojen ilmoittamisen menettelyjä tämän asetuksen säännösten mukaisiksi joulukuuhun 1999 mennessä, ja menettelyt on otettava käyttöön tammikuussa 2000.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä heinäkuuta 1999.

Labels: 3
12
2
18